شیر محمد بلوچ

شیر محمد بلوچ ایک پاکستانی سیاست دان ہیں جو 2002ء سے 2013ء تک پاکستان کی قومی اسمبلی کے رکن رہے۔ ان کا تعلق پاکستان پیپلز پارٹی سے تھا۔

 سیاسی کیریئر 
وہ 2002ء کے پاکستانی عام انتخابات میں پاکستان پیپلز پارٹی (پی پی پی) کے امیدوار کے طور پر حلقہ NA-258 (کراچی-XX) سے پاکستان کی قومی اسمبلی کے لیے منتخب ہوئے۔ انھوں نے 38,225 ووٹ حاصل کیے اور عبدالحکیم بلوچ کو شکست دی۔  وہ 2008ء کے پاکستانی عام انتخابات میں پی پی پی کے امیدوار کے طور پر حلقہ NA-258 (کراچی-XX) سے دوبارہ قومی اسمبلی کے لیے منتخب ہوئے۔ انھوں نے 134,696 ووٹ حاصل کیے اور متحدہ قومی موومنٹ (MQM) کے امیدوار نثار احمد شر کو شکست دی۔ 

 وفات 
شیر محمد بلوچ طویل علالت کے بعد 18 جون 2023ء کو انتقال کر گئے۔ نماز جنازہ 11 بجے ملیر محمڈن فٹ بال گراؤنڈ، کراچی میں ادا کی گئی۔ 

 رد عمل 
وزیرِ اعلیٰ سندھ مراد علی شاہ نے شیر محمد بلوچ کی وفات پر گہرے دکھ کا اظہار کیا۔ میئر کراچی مرتضیٰ وہاب نے شیر محمد بلوچ کے انتقال پر اظہارِ تعزیت کرتے ہوئے کہا کہ وہ میری والدہ کے اسمبلی میں ساتھی اور شفیق انسان تھے۔ میئر کراچی نے شیر محمد بلوچ کی مغفرت کے لیے دعا بھی کی۔

 حوالہ جات 

زمرہ:بیسویں صدی کی پیدائشیں
زمرہ:پاکستانی ارکان قومی اسمبلی 2002ء تا 2007ء
زمرہ:پاکستانی ارکان قومی اسمبلی 2008ء تا 2013ء
زمرہ:غیر موجود سال پیدائش (بقید حیات شخصیات)
زمرہ:2023ء کی وفیات